    let dict = `
Διεθνισμός
Η αρχή της παγκόσμιας αλληλεγγύης της εργατικής τάξης, η οποία υπερβαίνει τα εθνικά σύνορα και τις κρατικές διαιρέσεις, αφού οι εργάτες όλων των χωρών μοιράζονται τα ίδια συμφέροντα έναντι του κεφαλαίου, ανεξάρτητα από την εθνικότητά τους. Το σύνθημα που προβλήθηκε με το Κομμουνιστικό Μανιφέστο «Προλετάριοι όλων των χωρών, ενωθείτε!» αποτελεί τη βάση της αρχής.
Εργατική τάξη (προλεταριάτο)
Η κοινωνική τάξη που δεν κατέχει μέσα παραγωγής και, για να επιβιώσει, είναι αναγκασμένη να πουλά την εργατική της δύναμη έναντι μισθού. Είναι ο δημιουργός του πλούτου αλλά δεν έχει τον έλεγχο των προϊόντων που παράγει. Ενώ τον 19ο αι. ο όρος αναφερόταν κυρίως στους βιομηχανικούς εργάτες, τον 20ό αι. διευρύνθηκε για να συμπεριλάβει όλους τους μισθωτούς εργαζόμενους.
Ιστορικός υλισμός
Θεωρία σύμφωνα με την οποία οι υλικές συνθήκες της παραγωγής (δηλαδή η οικονομία) αποτελούν τη βάση που καθορίζει τη δομή της κοινωνίας και την ιστορική εξέλιξή της.
Κομμουνισμός
Πολιτικό σύστημα που στοχεύει στην εγκαθίδρυση μιας αταξικής κοινωνίας, η οποία βασίζεται στην κατάργηση της ατομικής ιδιοκτησίας, στον κρατικό έλεγχο των μέσων παραγωγής και στον κεντρικό σχεδιασμό της οικονομίας. Η εξουσία ασκείται μονοπωλιακά από ένα κομμουνιστικό κόμμα, που στοχεύει στον μετασχηματισμό της κοινωνίας προς τον τελικό, αταξικό στόχο.
Κράτος πρόνοιας
Μοντέλο διακυβέρνησης, σύμφωνα με το οποίο το κράτος αναλαμβάνει την κύρια ευθύνη για την κοινωνική και οικονομική ευημερία των πολιτών, παρεμβαίνοντας ρυθμιστικά στην ελεύθερη αγορά για να εξασφαλίσει ένα ελάχιστο επίπεδο αξιοπρεπούς διαβίωσης. Η πρόνοια δεν αντιμετωπίζεται πλέον ως φιλανθρωπία, αλλά ως δικαίωμα του πολίτη στην υγεία, την παιδεία, τη στέγαση, την εργασία, την ασφάλιση κ.λπ.
`;